Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(2002/C 74/04)

(Κείμενο που παρουσιάζει ενδιαφέρον για τον ΕΟΧ)

Γνώμη σχετικά με χορήγηση αποκλειστικής άδειας για αναζήτηση υγρών ή αέριων υδρογονανθράκων, αποκαλούμενης "Permis de Concorde".

Με αίτηση της 28ης Ιουλίου 2001, την οποία ακολούθησε το διορθωτικό της 10ης Οκτωβρίου 2001, η εταιρεία RSM Production Corporation, με έδρα στο 5000 South Quebec Street, Suite 500, Denver, Colorado 80237 (ΗΠΑ), ζήτησε πέντε έτη αποκλειστική άδεια αναζήτησης υγρών ή αερίων υδρογονανθράκων, αποκαλούμενη "Permis de Concorde" για έκταση 17000 km2 περίπου, κείμενη στο θαλάσσιο υπέδαφος ανοικτά του διοικητικού διαμερίσματος της Γουαδελούπης.

Η περιοχή που καλύπτει η άδεια αυτή οριοθετείται από τα ακόλουθα σημεία:

Κορυφή Α= Τομή του ορίου της δυτικής αποκλειστικής οικονομικής ζώνης της Γαλλίας με το διαχωριστικό όριο μεταξύ της γαλλικής και της βρετανικής υφαλοκρηπίδας της νήσου Montserrat.

Κορυφή B= Τομή του διαχωριστικού ορίου μεταξύ της γαλλικής και της βρετανικής υφαλοκρηπίδας και της νήσου Montserrat με το διαχωριστικό όριο μεταξύ της γαλλικής και της βρετανικής υφαλοκρηπίδας της νήσου Antigua, προς προσδιορισμό.

Κορυφή C= Τομή του διαχωριστικού ορίου μεταξύ της γαλλικής και της βρετανικής υφαλοκρηπίδας της νήσου Antigua, προς προσδιορισμό, με το μεσημβρινό 62° 02' 11" δυτικά.

Κορυφή D= Γεωγραφικό μήκος: 61° 02' 11", γεωγραφικό πλάτος: 16° 35' 39".

Κορυφή Ε= Γεωγραφικό μήκος: 60° 29' 06", γεωγραφικό πλάτος: 16° 35' 39".

Κορυφή F= Τομή του μεσημβρινού 60° 29' 06" δυτικά με το διαχωριστικό όριο μεταξύ της γαλλικής και της δομινικανής υφαλοκρηπίδας.

Κορυφή G= Τομή του διαχωριστικού ορίου μεταξύ της γαλλικής και της δομινικανής υφαλοκρηπίδας με το όριο της δυτικής αποκλειστικής οικονομικής ζώνης της Γαλλίας.

Α έως B= Διαχωριστικό όριο μεταξύ Γαλλίας και Ηνωμένου Βασιλείου (νήσος Montserrat).

B έως C= Διαχωριστικό όριο μεταξύ Γαλλίας και Ηνωμένου Βασιλείου (νήσος Antigua), προς προσδιορισμό.

Τα τόξα των μεσημβρινών και παραλλήλων διέρχονται διαδοχικά από τις κορυφές C έως F, όπως προσδιορίζονται ανωτέρω από τις γεωγραφικές συντεταγμένες τους, ενώ ως βάση λαμβάνεται ο μεσημβρινός Greenwich.

F έως G= Διαχωριστικό όριο μεταξύ Γαλλίας και Dominica.

G έως Α= Όριο μεταξύ της δυτικής αποκλειστικής οικονομικής ζώνης της Γαλλίας.

Δεν περιλαμβάνονται στην ανωτέρω έκταση η νήσος Γουαδελούπη, οι νήσοι Saintes, η νήσος Marie Galante, η νήσος Petite Terre και η νήσος La Désirade καθώς και οι ζώνες που δεν εκτείνονται πέραν των δώδεκα ναυτικών μιλίων από τις ακτές των νήσων αυτών.

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία, η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30.12.1994, σ. 11, και οριστικοποιήθηκε με το διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, SD4, bureau de la législation minière), 61, boulevard Vincent-Auriol, Télédoc 133, F-75703 Paris Cedex 13, (τηλέφωνο: (33) 144 97 02 30, φαξ (33) 144 97 05 70).

(1) ΕΕ L 164 της 30.6.1994, σ. 3.